OpenLLM-France/wikimedia huggingface dataset:
# Harold Scott MacDonald Coxeter

Harold Scott MacDonald Coxeter (Londres, 1907ko otsailaren 9a - Kanada, 2003ko martxoaren 31) britainiar matematikaria izan zen.

## Biografia

Cambridgeko Unibertsitatean egin zituen ikasketak, eta 1929an graduatu zen. Doktoregoko ikasketak ere Cambridgen egin zituen, H. F. Bakerren zuzendaritzapean, eta 1931n bukatu zituen. Ikerlanean jarraitu zuen Cambridgen, eta bitartean, Princetonen ere aritu zen, Veblenen zuzendaritzapean ikerketak egiten. 1932tik 1933ra bitartean, Rockefeller Fellow, eta 1933tik 35era bitartean, Procter Fellow izan zen. 1936an Torontoko Unibertsitatean irakasle postu bat onartu zuen. Coxeterrek geometria landu zuen, gehienbat. Bereziki, politopoen teorian, geometria ez-euklidearrean, talde teorian eta konbinatorian egin zituen ekarpenak. Hala, talde-mota batzuek bere izena jaso zuten, eta 1934an Coxeterrek bere izena zuten talde esferiko eta euklidear guztiak sailkatzea lortu zuen. Unibertsitate askok ohorezko doktoregoak eman zizkioten, haien artean, Yorkeko Unibertsitateak. Bestalde, Londresko Errege Elkarteko eta Kanadako Errege Elkarteko kide ere izan zen. Bere geometria-liburu garrantzitsuenen artean hauek dira aipagarriak: The real projective plane (1955, Plano proiektibo erreala), Introduction to geometry (1961, Geometriaren hastapenak), Regular polytopes (1963, Politopo erregularrak), Non-euclidean geometry (1965, Geometria ez-euklidearra) eta S. L. Greitzerrekin batera idatzitako Geometry revisited (1967, Geometria berrikusia). W. O. J. Moserrekin batera egindako talde-irudikapenei buruzko lan famatu bat ere, Generators and relations for discrete groups (Talde diskretuen sortzaileak eta erlazioak), argitaratu zuen. 1938an Rouse Ballen Mathematical recreations and essays liburua berritu zuen. 1997an Kanadako Companion of the Order titulua eskuratu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q129916
* Multimedia: Harold Scott MacDonald Coxeter / Q129916
# Harold Wood

Harold Wood, Erresuma Batuko Londres hiriburuan dagoen auzo bat da, Ingalaterran.
* Datuak: Q1998477
* Multimedia: Harold Wood / Q1998477
# Gitanas Nausėda

Gitanas Nausėda (Klaipėda, 1964ko maiatzaren 19a) lituaniar ekonomialari eta politikaria da. 2019tik Lituaniako presidentea da.
Ekonomia ikasi zuen Vilniusko Unibertsitatean eta Mannheimeko Unibertsitatean ikasketak zabaldu zituen. 1996tik 2000ra Lituaniako Bankuko moneta-politikako zuzendaria izan zen. , eta 2008tik 2018ra banku pribatuan lan egin zuen.
2019an Lituaniako presidente hautatu zuten.
* Datuak: Q9268379
* Multimedia: Gitanas Nausėda / Q9268379
# Gisèle Freund

Gisèle Freund, jaiotzez Gisela Freund (Berlindik hurbil, Alemania, 1908ko abenduaren 19a - Paris, Frantzia, 2000ko martxoaren 31) frantses argazkilaria izan zen, alemaniarra jatorriz.

## Biografia

Idazleei egindako argazkiengatik da, batez ere, ezaguna; azpimarratzekoak dira, besteak beste, Colette, Joyce, Cocteau, Malraux eta Sartreri egin zizkien argazkiak. Bestalde, saio ugari idatzi ditu argazkilaritzaren zeregin sozialari buruz: Le Monde et ma caméra (1970), Photographie et société (1974) dira lan horietan artean aipagarrienak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q64354
* Multimedia: Gisèle Freund / Q64354
# Gisèle Halimi

Gisèle Halimi —arabieraz: جيزيل حليمي—, jaiotzatiko izen-deiturez Zeiza Gisèle Élise Taïeb (La Goulette, Tunisia, 1927ko uztailaren 27a - Paris, 2020ko uztailaren 28a) abokatua, idazlea eta ekintzaile feminista izan zen. Tunisiar eta frantses herritartasunak zituen. Besteak beste, behatzaile gisa aritu zen Burgosko prozesuan, eta horren inguruko liburu bat idatzi zuen. Abortatzeko eskubidearen bultzatzaileetako bat izan zen, Simone de Beauvoirren ondoan.
Epaiketa politikoetan nabarmendu zen bereziki: Ameriketako Estatu Batuetako soldaduek Vietnamen eginiko krimenen aurka Russell Epaimahaiak (International War Crimes Tribunal) sortu zuen ikerketa-taldeko lehendakaria izan zen.

## Bizitza

Mehdi Ben Bella aljeriar politikaria defenditu zuen haren aurkako epaiketan eta, 1970ean, Burgosko prozesuan izan zen —hots, Burgosen ETAko zenbait militanteren aurka egin zen epaiketan—, Giza Eskubideen Aldeko Nazioarteko Federazioaren ordezkari gisa. Auzi horretako gorabeherak azaltzen dituen liburua eman zuen argitara Parisen 1971n, Le Procès de Burgos («Burgosko prozesua») izenburuaz. Sartrek hitzaurrea egin zion liburuari, eta Euskal Herriko auziaren inguruko esaldi sonatuak idatzi zituen: «Askatasuna ala hil. Hitz horiek Kuban eta Aljerian entzun genituen atzo. Gaur berriz entzun ditugu Euskadin».
1971. urtean bertan, Choisir ("Hautatu") mugimendua sortu zuen Simone de Beauvoir eta Jean Rostandekin batera. Hor, lagun izan zuen, halaber, Jean-Paul Sartre. Talde horretako presidente bilakatu zen 1986an Beauvoir hil ondoren. Bovigny auzian, Bobigny Marie-Claire Chevalier neskatoa defendatu zuen, bortxaketa jasan eta abortatu zuen gaztea. Haren lan eta hitzaldiei esker, neska absolbitua izan zen, bere mezua iritzi publikoari helaraziz; ondorioz, 1975ean abortua zigorgabetua izan zen, Veil Legean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 «Gisele Halimi abokatu feminista hil da, Parisen» Berria 2020-07-28 (Noiz kontsultatua: 2020-07-29).
* 1 2 (Frantsesez) «Gisèle Halimi, avocate et figure du féminisme, est morte à l'âge de 93 ans» France 24 2020-07-28 (Noiz kontsultatua: 2020-07-28).
* Datuak: Q457705
* Multimedia: Gisèle Halimi / Q457705
# Gistredo mendilerroa

Gistredo mendilerroa Duero eta Sil arroak bereizten dituzten Kantauri mendilkatearen hego-mendebaldean dagoen mendilerro multzoa da. Bere gailurrik altuena Valdeiglesias da (2133 metro itsas mailatik gora); Haren gailurrak ere badira: Catoute, Tambarón eta Nevadín .

## Leku izenak

'Gistredo' izena gistra-tik dator, inguru horretan hazten den apiaceae familiako landarea. Normalean likoreak egiteko eta gaixotasun gastrikoak tratatzeko erabiltzen da.

## Geografia fisikoa

Gistredo mendilerroa Kantauriko mendikatearen hego-mendebaldean dago; Murias de Paredes, Palacios del Sil, Páramo del Sil, Igüeña, Torre del Bierzo, Noceda, Toreno eta Villablino udalerriak hartzen ditu barne, Laciana, Alto Sil eta Omaña eskualde historikoetan. Haren inguruko mendiek Bierzoko fosaren ipar-ekialdeko muga osatzen dute.

### Orografia

Mendebalde-ipar-mendebaldetik ekialde-hego-ekialdera batez ere gailurrez osatuta dago, eta erraz itsasotik 1900 metrotik gora gainditzen dituzten altuerak eta hemezortzi gailur 2000tik gorakoak dira. Azpiko egiturak orogenia hertziniarrean du jatorria, Paleozoikoaren amaieran hainbat fasetan lurra tolestu eta hautsi zuena. Mendiguneak gaur egungo konfiguraziora iritsi zen Alpetar orogeniaren garaian, Afrikako eta Eurasiako plaken talkaren ondorioz, lurra Bierzoko fosarekiko eta ibaien eta glaziarren efektu higatzailearengatik altxatu baitzen.
2000 m-tik gorako gailurrak :
| Izena | Altitudea |
| Peña Valdeiglesias | 2133 |
| Pico La Cernella | 2116 |
| Pico Catoute | 2112 |
| Pico Braña de la Pena | 2097 |
| Pico Tambarón | 2097 |
| Peña La Portilla | 2095 |
| Pico Nevadín | 2077 |
| Pico Arcos del Agua | 2061 |
| Altos de Calongán | 2048 |
| Pico lago | 2046 |
| La Robeza | 2032 |
| Pico Grande | 2027 |
| Peñona de Brañalibrán | 2015 |
| Peña Cefera | 2010 |
| Brañueco | 2009 |
| Pico Fana Rubia | 2008 |
| Peña Vendimia | 2008 |
| Pico Monteviejo | 2006 |

## Kanpo estekak

* Datuak: Q24001099
* Multimedia: Sierra de Gistredo / Q24001099
# Giswil

Giswil Suitzako udalerria da. Obwaldenen dago. 2014an 3,657 biztanle zituen 85,96 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q69248
* Multimedia: Giswil / Q69248
Flühli Sachseln Hofstetten bei Brienz Lungern Sarnen Schwanden bei Brienz
# Gistáin-Chistén

Chistén edo Gistaín (izen ofiziala Gistaín-Chistén, aragoierazkoa Chistén, gaztelaniazkoa Gistaín) Huescako probintziako udalerria da.
Chistauko ibarreko hiru udalerrietako bat da.

## Ikus, gainera

* Huescako udalerrien zerrenda

## Erreferentziak

* ↑ LEY 5/2003, de 26 de febrero, de creación de la comarca de Sobrarbe

## Kanpo estekak

* Datuak: Q1769369
* Multimedia: Gistaín / Q1769369
# Harrison (New York)

Harrison New York estatuko herri bat da. Westchester konderrian kokatua dago. 2010ean 27.472 biztanle zituen, 43,42 kilometro koadrotan banatuta.

## Ikus, gainera

* Westchester konderria

## Kanpo estekak

* Datuak: Q3476507
* Multimedia: Harrison, New York / Q3476507
# Harrison (Tennessee)

Harrison Ameriketako Estatu Batuetako erroldak esleitutako leku bat da. Hamilton konderrian kokatuta dago, Tennessee estatuan. 7.902 biztanle ditu, 21,53461 kilometro koadroko azaleran banatuta.

## Ikus, gainera

* Hamilton konderria

## Kanpo estekak

* Datuak: Q2122455
* Multimedia: Harrison, Tennessee / Q2122455
# Harrison (Wisconsin)

Harrison Ameriketako Estatu Batuetako inkorporatutako herri bat da. Grant konderrian kokatuta dago, Wisconsin estatuan. 312 biztanle ditu, 36,7 kilometro koadroko azaleran banatuta.

## Ikus, gainera

* Grant konderrian

## Kanpo estekak

* Datuak: Q5665432
# Harrison Dillard

William Harrison "Bones" Dillard (Cleveland, 1923ko uztailaren 8a - ibidem, 2019ko azaroaren 15a) estatubatuar atleta izan zen. Lau urrezko domina irabazi zituen olinpiar jokoetan.
1948ko Udako Olinpiar Jokoetan bi urrezko domina irabazi zituen (100 metroko lasterketa eta 4x100 metroko lasterketa) eta 1952ko Udako Olinpiar Jokoetan bi urrezko domina irabazi zituen (110 metro hesidunak eta 4x100 metroko lasterketa). Txapeldun olinpiarra gizon bakarra da 100 metroko lasterketan eta 100 metro hesidunetan.

## Kanpo estekak

* Datuak: Q436139
* Multimedia: Harrison Dillard / Q436139
# Harrison Ford

Harrison Ford (1942ko uztailaren 13a, Chicago) estatubatuar zinemako aktorea da.
Nazioarteko ospea Star Wars sagako Han Solo eta Indiana Jones paperengatik lortu zuen 1980ko hamarkadan. Hortik aurrera heroiaren papera egin ohi du film askotan. Sari garrantzirik lortu ez arren, haren irudiak arrakastatsu bihurtzen du film oro. Hori dela eta, Hollywoodeko soldata handienetakoa jasotzen duen aktorea da.

## Filmografia

* Dead Heat on a Merry-Go-Round (1966)
* A Time for Killing (1967)
* American Graffiti (1973)
* The Conversation (1974)
* Star Wars IV. Atala: Itxaropen Berria (1977)
* Heroes (1977)
* Force 10 from Navarone (1978)
* Apocalypse Now (1979)
* Hanover Street (1979)
* The Frisco Kid (1979)
* Star Wars Episode V: The Empire Strikes Back (1980)
* Raiders of the Lost Ark (1981)
* Blade Runner (1982)
* Star Wars Episode VI: Return of the Jedi (1983)
* Indiana Jones and the Temple of Doom (1984)
* Witness (1985)
* The Mosquito Coast (1986)
* Frantic (1988)
* Working Girl (1988)
* Indiana Jones and the Last Crusade (1989)
* Presumed Innocent (1990)
* Regarding Henry (1991)
* Patriot Games (1992)
* The Fugitive (1993)
* Clear and Present Danger (1994)
* Jimmy Hollywood (1994)
* Sabrina (1995)
* The Devil's Own (1997)
* Air Force One (1997)
* Six Days Seven Nights (1998)
* Random Hearts (1999)
* What Lies Beneath (2000)
* K-19: The Widowmaker (2002)
* Hollywood Homicide (2003)
* Water To Wine (2004)
* Firewall (2006)
* Indiana Jones and the Kingdom of the Crystal Skull (2008)
* Crossing Over (2009)
* Enderren Jokoa (2013)
* Star Wars Episode VII: The Force Awakens (2015)
* Blade Runner 2049 (2017)

## Kanpo estekak

* Harrison Ford aktorearen IMDBko fitxa irakurgai (Ingelesez)
* Datuak: Q81328
* Multimedia: Harrison Ford / Q81328
# Harrison Schmitt

Harrison Hagan "Jack" Schmitt (Santa Rita, Mexiko Berria, 1935eko uztailaren 3a) estatubatuar geologo, astronauta eta senatari ohia da.
Ilargia zapaldu dutenen artean, formazio militar gabeko zientifiko bakarra da Harrison Jack Schmitt. Horrexegatik, Apolo 17ko Gene Cernan komandanteak ez zuen Harrison berarekin joaterik nahi, joatekotan, bere jatorrizko laguntzailea zen Joe Engle Ilargira joango ez baitzen. Horrez gain, Schmitt Ilargira bueltatzeko ideiaren alde dago, hartako mineralak eta konposatuak aztertzeko helburuarekin.
* Datuak: Q108886
* Multimedia: Harrison H. Schmitt / Q108886
# Harrison (Ohio)

Harrison Ohioko hiri bat da. Hamilton konderrian kokatua dago. 2010ean 9.897 biztanle zituen, 12,75 kilometro koadrotan banatuta.

## Ikus, gainera

* Hamilton konderria

## Kanpo estekak

* Datuak: Q2371766
* Multimedia: Harrison, Ohio / Q2371766
# Harrison (New Jersey)

Harrison New Jerseyko herri bat da. Hudson konderrian kokatua dago. 2010ean 13.620 biztanle zituen, 3,12 kilometro koadrotan banatuta.

## Ikus, gainera

* Hudson konderria

## Kanpo estekak

* Datuak: Q336330
* Multimedia: Harrison, New Jersey / Q336330
# Harrison (PATH)

PATH :
Harrison PATH sarearen geltokia da, New Jersey estatuko Harrison udalerrian kokatuta dagoena.
Geltokia 1911ko azaroaren 26an ireki zen.

## Eskema

| G | Beheko solairua | Sarrera/Irteera, autobus geldialdia |
| M | Mezzanina | Txarteldegiak |
| P Trenbideak | Alboko nasa, jaitsera eskuinetik | Alboko nasa, jaitsera eskuinetik |
| P Trenbideak | A trenbidea | ← P Newark geltokiraino |
| P Trenbideak | 3. trenbidea | Amtrak trenbideak (ez da gelditu) |
| P Trenbideak | 2. trenbidea | Amtrak trenbideak (ez da gelditu) |
| P Trenbideak | 1. trenbidea | Amtrak trenbideak (ez da gelditu) |
| P Trenbideak | B trenbidea | → P Journal Square eta World Trade Center geltokietaraino → |
| Alboko nasa, jaitsera eskuinetik ||
Geltokiko eskema :

## Erreferentziak

* ↑ (Ingelesez) «Geltokia» Port Authority of New York and New Jersey.

## Ikus, gainera

* PATH sarea
* Harrison

## Kanpo estekak

* (Ingelesez) Trans-Hudson portu Autoritateko web gune ofiziala
* Datuak: Q5665472
* Multimedia: Harrison (PATH station) / Q5665472
# Harrison Birtwistle

Harrison Birtwistle (Accrington, Lancashire, Ingalaterra, 1934ko uztailaren 15a - Mere, Wiltshire, 2022ko apirilaren 18a) ingeles musikagilea izan zen.

## Biografia

Klarinetea eta konposizioa ikasi zituen, eta 1970an Pierrot Players taldea sortu zuen, musika garaikidea lantzen duen ganbera-taldea. Antzinako Greziako mitoetan oinarritu izan ditu bere obra gehienak, Orfeorenean bereziki: "Tragedia" (1965), "Orfeoren heriotza" (1970), "Denboraren garaipena" (1972), "Orfeoren maskara" (1973-1984) eta "Gawain" (1989-1991). Beste obra batzuk: "Azken afaria" (2000) eta "Minotauroa" (2008).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q354335
* Multimedia: Harrison Birtwistle / Q354335
# Go-go

Go-go dantzariak diskoteketan entretenitzeko lan egiten duten dantzariak dira. Go-go dantza 1960ko hamarkadaren hasieran sortu zen, New York hiriko Peppermint Lounge-eko emakume bat alkandora kendu eta biraka hasi zenean. Go-go dantzari ohi batek jantzi estuak, masaje olioa eta larruzko botak (Go-go botak) ditu. Beraz diskoteketako sustatzaileek 1960ko hamarkadaren erdialdean bezeroak entretenitzeko ideia izan zuten.
* Datuak: Q862488
* Multimedia: Go-Go dancing / Q862488
# Go (programazio lengoaia)

Go programazio lengoaia software librea eta kode irekikoa da, Google-ek 2007an sortutakoa. Konpilatua eta konkurrentea da, eta C lengoaiaren sintaxian oinarrituta dago.

## Lengoaiaren tresnak

Beste programazio lengoai batzuk bezala, Go-k kode-arazketa, kodea exekutatzeko edo probak egiteko, komando batzuk eskaintzen ditu.
* go build, paketeak eta fitxategiak konpilatzen ditu
* go clean, objektu fitxategiak ezabatzen ditu
* go doc, pakete baten dokumentazioa erakusten du
* go env, Go ingurunearen informazioa pantailaratzen du
* go fix, paketeak konpontzen ditu
* go fmt, kodea formateatzen du
* go generate, Go fitxategiak sortzen ditu kode-iturria prozesatuz
* go get, urruneko pakete eta menpekotasunak jaitsi eta instalatzen ditu
* go install, pakete eta menpekotasunak konpilatu eta instalatzen ditu
* go list, paketeen zerrenda pantailaratzen du
* go run, Go programa konpilatu eta abiarazten du
* go test, proba paketeak
* go tool, zehaztutako go tresna abiarazten du
* go version, Go bertsioa erakusten du
* go vet, kode-iturria erroreak bilatzen ditu.

## Sintaxia

Go-ren sintaxia kode zehatza eta irakurgarri mantenduz, C-ren sintaxian aldaketa batzuk egiten ditu. Aldagaiak deklaratzeko orduan i := "nire aldagaia" edo i := 3.2 idatzi daiteke, hau da, aldagaiaren mota adierazi gabe. Aldagaiaren mota adierazi nahi denean, hau beste lengoaiek egiten duten ez bezala, alderantziz egiten da. C-n adibidez, hau egingo genuke int a, b;, Go-n berriz, var a, b int.
Ez da beharrezkoa adierazpen bakoitzaren amaieran puntu eta koma ipintzea. Funtzioek balio bat baino gehiago itzul ditzakete.

## Adibideak

Kaixo mundua adibidea:
Fibonacciren zenbakiak:
C++-ren komentario sintaxi berdina erabiltzen du:

## Kanpo Loturak

* (Ingelesez) Webgune ofiziala

## Kanpo estekak

* Datuak: Q37227
* Multimedia: Go (programming language) / Q37227
# Go, Dog. Go!

Go, Dog. Go! (euskaraz: «Zoaz, Txakurra. Zoaz!») Estatu Batuetako eta Kanada marrazki bizidun telesaila da. Lehenengo kapitulua Netflix telebistak eman zuen, 2021eko urtarrilaren 26an.

## Pertsonaiak

* Tag Barker (ahotsa: Michela Luci) txakur laranja bat.
* Scooch Pooch (ahotsa: Callum Shoniker) Terrier urdin txiki bat.
* Ma Barker (ahotsa: Katie Griffin) txakur labanda bat.
* Paw Barker (ahotsa: Martin Roach) txakur marroi bat.
* Cheddar Biscuit (ahotsa: Tajja Isen) txakur zuri bat.
* Spike Barker (ahotsa: Lyon Smith) txakur gorri bat.
* Gilber Barker (ahotsa: Lyon Smith) txakur hori bat.
* Grandma Marge Barker (ahotsa: Judy Marshank) txakur more zahar bat.
* Grandpaw Mort Barker (ahotsa: Patrick McKenna) txakur beix zahar bat.
* Yip Barker txakur more txiki bat.
* Sgt Pooch (ahotsa: Linda Ballantyne) Terrier urdin bat.
* Frank (ahotsa: David Berni) txakur hori bat.
* Beans (ahotsa: Anand Rajaram) Bobtail berde handi bat.
* Lady Lydia (ahotsa: Linda Ballantyne) Caniche arrosa bat.
* Sam Whippet (ahotsa: Joshua Graham) Greyhound urdin bat.
* Gerald (ahotsa: Patrick McKenna) txakur zian bat.
* Muttfield (ahotsa: Patrick McKenna) txakur mago more bat.
* Manhole Dog (ahotsa: Patrick McKenna) txakur beix bat.
* Mayor Sniffington (ahotsa: Linda Ballantyne) txakur more bat.
* The Barkapellas hitz egin beharrean harmonikoki abesten duen txakur hirukotea.
** Tenor (ahotsa: Paul Buckley) txakur laranja altu bat.
** Bass (ahotsa: Reno Selmser) txakur more txiki bat.
** Alto (ahotsa: Zoe D'Andrea) tamaina ertaineko txakur zian bat.
* Beefsteak (ahotsa: Tajja Isen) Chihuahua arrosa bat.
* Wind Swiftly (ahotsa: Ava Preston) txakur more bat.
* Tread Lightly txakur zian bat.
* Doug txakur hori bat.
* Wagnes (ahotsa: Judy Marshank) txakur urdin bat.
* Hambonio ile-apaintzaile txakur gorri bat.
* Big Dog txakur zuri erraldoi bat.
* Little Dog (ahotsa: Hattie Kragten) txakur more txiki bat.
* Waggs Martinez (ahotsa: Linda Ballantyne) txakur more bat.
* Fetcher (ahotsa: Deven Mack) txakur zian bat.
* Leo Howlstead (ahotsa: John Stocker) txakur gris zahar bat.

## Denboraldiak

Go, Dog. Go! telesailak honako denboraldiak ditu:
| Denboraldia | Denboraldia | Atalak | Jatorrizko emisioa |
| | 1 | 9 | 2021eko urtarrilaren 26a |
| | 2 | 9 | 2021eko abenduaren 7a |

## Erreferentziak

* 1 2 (Ingelesez) Milligan, Mercedes. (2021-01-06). «Trailer: DreamWorks’ ‘Go, Dog, Go!’ Speeds to Netflix Jan. 26» Animation Magazine (Noiz kontsultatua: 2022-04-24).
* ↑ (Ingelesez) «Season 2 of ‘Go, Dog. Go!’ Debuts on Netflix December 7» Animation World Network (Noiz kontsultatua: 2022-04-24).

## Kanpo estekak

* Webgune ofiziala (ingelesez)
* Go, Dog. Go! Internet Movie Databaseren webgunean (Ingelesez)
* Datuak: Q104750296
* Multimedia: Go, Dog. Go! (TV series) / Q104750296
# Go-hime

Gō printzesa (japonieraz: 豪姫, Gō-Hime) 1992ko Hiroshi Teshigahara japoniar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Garai iskanbilatsuari buruzko bigarren filmak bi pertsonatan ipintzen du arreta: batetik, Furuta Oribe zeramika-maisua, Rikyūren ikaslea eta, hura bezala, seppuku erritoaren bidez bere buruaz beste egitera behartua; bestetik Goh printzesa gazte eta kementsua, lord erbesteratu batekin ezkondua.

## Aktoreak

* Rie Miyazawa
* Tatsuya Nakadai
* Toshiya Nagasawa
* Koshiro Matsumoto
* Rentarō Mikuni
* Kyōko Enami
* Kei Suma

## Erreferentziak

* ↑ sansebastianfestival.com

## Kanpo estekak

* Datuak: Q22131000
# Go, Dog. Go! (liburua)

Go, Dog. Go! («Zoaz, Txakurra. Zoaz!») P. D. Eastman-ek 1961an idatzitako fikzio liburua da. Adam Peltzmanek 2021an izen bereko seriea egin zuen konputagailu bidezko animazio teknika erabiliz.

## Erreferentziak

* ↑ (Ingelesez) Milligan, Mercedes. (2021-01-06). «Trailer: DreamWorks’ ‘Go, Dog, Go!’ Speeds to Netflix Jan. 26» Animation Magazine (Noiz kontsultatua: 2022-06-08).

## Kanpo estekak

* Datuak: Q16385821
# Go (2001eko filma)

Go 2001eko Isao Yukisada japoniar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Sugihara Japonian bizi den jatorri korearreko gaztea da. Japoniar institutura heltzen denean, japoniar ikaskideen bereizkeria eta mespretxua pairatuko ditu.

## Aktoreak

* Yōsuke Kubozuka: Sugihara
* Ko Shibasaki: Sakurai Tsubaki
* Shinobu Ōtake: Michiko
* Tsutomu Yamazaki: Hideyoshi
* Hirofumi Arai: Won-su
* Mitsu Murata: Katō
* Takato Hosoyamada: Jeong-il
* Min Kim: Naomi
* Gye-nam Myeong: Hego Koreako diplomazialaria
* Tarō Yamamoto: Tawake
* Ren Osugi: Taxi-gidaria
* Sansei Shiomi: Mr. Kim
* Masato Hagiwara: polizia
* Anri Ban: Kaori
* Asami Mizukawa: koreara metron

## Erreferentziak

* ↑ www.sansebastianfestival.com

## Kanpo estekak

* Datuak: Q379466
# Go A

    Artikulu hau Ukrainako musika taldeari buruzkoa da; beste esanahietarako, ikus «Goa (argipena)».
Go_A (ukraineraz: Ґоу_Ей:, transliteratuta Gou Ei, hala nola Go A ahoskatzen den ingelesez) Ukrainako elektrofolk musika talde bat da, 2012an lehen aldiz sortua Kieven. 2021ko Eurovisión Abesti Lehiaketan Ukraina ordezkatu zuen "Shum" abestiarekin, eta bosgarren postua jarri zuten finalean.

## Ibilbidea

Musika elektroniko modernoa eta erro etnikoak konbinatuko zituen talde bat osatzeko ideia Taras Xevtxenkorena izan zen 2011n, baina musikariekin lan egiteko lehen saioak 2012an egin ziren. Urte horretan Kateryna Pavlenko abeslaria bandarekin elkartu zen ordezko abeslari gisa 2012an, baina gerora abeslari nagusia bilakaru zen.
2020. urtearen hasieran, Pavlenko eta Go-Ak Vidbir 2020 lehiaketan parte hartu zuten, Ukrainako selekzio sistema 2020ko Eurovisioko Abesti Lehiaketarako, "Solovey" abestiarekin. Irabazi zuten, eta prest zeuden Eurovision 2020rako, baina COVID-19 pandemiaren ondorioz, lehiaketa bertan behera utzi zen. Hala ere, 2021rako, aurreko urtekoa ontzat eman zuten Ukrainan, eta Go_A Ukrainaren ordezkari izan zen Eurovision 2021ean "Shum" abestiarekin. 5. postu orokorra lortu zute, baina bigarrena bozketa publikoan, Måneskin irabazleen atzertik bakarrik. 2021eko maiatzaren 24an iritsi zen "Shum" lehen postura iritsi zen Spotify Viral 50ean.

## Erreferentziak

* ↑ Про гурт "Go-A" | Телерадіокомпанія "ВЕЖА". .
* ↑ (Ingelesez) «Go_A will represent Ukraine in Rotterdam» Eurovision.tv 2020-02-22 (Noiz kontsultatua: 2022-03-05).
* ↑ (Ingelesez) «Grand Final of Rotterdam 2021» Eurovision.tv (Noiz kontsultatua: 2022-03-05).

## Kanpo estekak

* Kateryna Pavlenko eta Go_A taldea, Eurovision 2021eko agerpena.
* Datuak: Q85638586
* Multimedia: Go A / Q85638586